ddrg/super_eurlex huggingface dataset:
DA Den Europæiske Unions Tidende C 71/25

Meddelelse til de personer, enheder og organer, der er omhandlet i artikel 2, 3 og 4 i Rådets forordning (EF) nr. 243/2008 om indførelse af restriktive foranstaltninger over for de illegale myndigheder på Anjouan i Unionen Comorerne

(2008/C 71/08)

Rådet for Den Europæiske Union har fastslået, at de personer, enheder og organer, der er angivet i bilag I, er:

a) medlemmer af Anjouans illegale regering

b) fysiske eller juridiske personer, enheder eller organer, der er knyttet til dem.

Rådet har derfor besluttet at opføre disse personer, enheder og organer på listen i bilag I.

Rådets forordning (EF) nr. 243/2008 (1) fastsætter, at alle pengemidler, finansielle aktiver og økonomiske ressourcer tilhørende de personer, enheder og organismer, som er angivet i bilag I, skal indefryses, og at det er forbudt direkte eller indirekte at stille pengemidler og økonomiske ressourcer til deres rådighed.

De personer, enheder og organer, der er angivet i bilag I, gøres opmærksom på, at de har mulighed for at indgive en ansøgning til de kompetente myndigheder i den eller de relevante medlemsstater, der er opført på netstederne i bilag II til forordningen, med henblik på at opnå tilladelse til anvendelse af indefrosne midler i forbindelse med basale behov eller specifikke betalinger (jf. artikel 4 i forordningen).

De pågældende personer, enheder og organer kan til enhver tid rette en anmodning til Rådet sammen med den fornødne dokumentation om, at beslutningen om at optage dem eller bibeholde dem på ovennævnte liste tages op til fornyet overvejelse. Anmodningen stiles til: Rådet for Den Europæiske Union, rue de la Loi 175, B-1048 Bruxelles.

Anmodningerne vil blive behandlet, straks når de indgår. I denne forbindelse gøres de pågældende personer, enheder og organer opmærksom på, at Rådet løbende opdaterer listen i overensstemmelse med artikel 3 i fælles holdning 2008/187/FUSP.

De pågældende personer, enheder og organer gøres tillige opmærksom på, at Rådets beslutning kan indbringes for De Europæiske Fællesskabers Ret i Første Instans, jf. artikel 230, stk. 4 og 5, i traktaten om oprettelse af Det Europæiske Fællesskab.

(1) EUT L 75 af 18.3.2008, s. 53.
5.

OPFORDRER MEDLEMSSTATERNE til: — aktivt og vedvarende at fortsætte iværksættelsen af deres nationale strategier og mål, der er udviklet i overensstemmelse med Rådets konklusioner af 13. november 2006 om digitalisering af og onlineadgang til kulturelt materiale og om digital bevaring, navnlig ved i den forbindelse at definere kvantitative og kvalitative mål og mobilisere tilsvarende ressourcer — at fremme synergier mellem dem indbyrdes og mellem de forskellige institutioner, der er involveret i processen med digitalisering af og onlineadgang til kulturelt materiale og digital bevaring, for at skabe et bredere udbud af digitalt kulturelt materiale — inden for rammerne af deres nationale strategier at fortsætte deres støtte til indarbejdelsen af digitalt kulturelt materiale i EUROPEANA, navnlig ved at fremme interoperabilitetsstandarder, indføre eller forbedre portaler, der samler nationale indhold, og i relevant omfang definere europæiske temaer for valget af dette materiale under overholdelse af de prioriteter, som de kulturelle institutioner, der deltager i projektet, har fastsat — at tage hensyn til målet om at integrere beskyttede værker i EUROPEANA og med henblik herpå, under overholdelse af de gældende nationale systemer og EF-systemer for ophavsret og beslægtede rettigheder, at tilskynde til indgåelse af aftaler mellem de berørte parter, der er effektive i en tværnational sammenhæng, med sigte på at bidrage til digitalisering af og onlineadgang til disse værker — at etablere mekanismer, der kan lette digitalisering af og onlineadgang til forældreløse værker og værker, der ikke trykkes eller sælges længere, samtidig med at ejernes interesser og rettigheder respekteres fuldt ud.
1.

Disse retningslinjer, der ligger i forlængelse af Rådets retningslinjer for konsulær beskyttelse af EU-borgere i tredjelande af 16. juni 2006 (fodnote: dok. 10109/2/06 rev 2) og dok. 10715/07, som er godkendt af PSC, sigter mod at gennemføre konklusionerne fra Rådet (almindelige anliggender og eksterne forbindelser) af 18. juni 2007, der har til formål »at styrke det konsulære samarbejde mellem EU-medlemsstaterne via gennemførelsen af konceptet med en ledende stat på det konsulære område«. Det fremgår af disse konklusioner, at »i tilfælde af en større konsulær krise og med forbehold af medlemsstaternes primære ansvar for at beskytte deres egne statsborgere vil den ledende stat bestræbe sig på at sikre, at alle Den Europæiske Unions borgere får bistand, og sørge for koordinationen mellem medlemsstaterne på stedet«.
b)

kandidater til mærket skal forelægge et langsigtet projekt, hvorefter de er forpligtet til — at fremme stedets europæiske dimension: dets plads og rolle i den europæiske historie, kulturelle, kunstneriske, videnskabelige og tekniske strømninger, personer og begivenheder, der har forbindelse til stedet og har sat sig spor i Europas historie og opbygning, osv. — at styrke værdien af stedet, f.eks. ved at tilrettelægge forskellige former for uddannelsesmæssige, kunstneriske, kulturelle og videnskabelige aktiviteter (arrangementer, festivaler, residerende kunstnere osv.) — at sikre en god forvaltning af stedet — at sikre kvaliteten af modtagelsesfaciliteterne: en politik, der sikrer det bredest mulige publikum adgang til stedet, og fremme af flersprogethed — at være særlig opmærksomme på de unge ved navnlig at give dem adgang til stedet på privilegerede betingelser — at gøre stedet mere synligt og attraktivt i europæisk henseende: passende skiltning og brug af ny teknologi osv. — at deltage i aktiviteter inden for nettet af steder, der har fået tildelt mærket, eventuelt i grupper, der fokuserer på et specifikt tematisk aspekt af den europæiske kulturarv eller afspejler et fælles aspekt ved Europas historie.
7)

Det er ligeledes nødvendigt at gøre en større indsats for at gennemføre Rådets konklusioner fra november 2007 (12), hvori medlemsstaterne blev opfordret til at sørge for en høj standard i lærernes grunduddannelse, støtte tidligt i karrieren og faglig videreudvikling, der er koordineret og sammenhængende, at afsætte passende ressourcer hertil, samt at kvalitetssikre den. Det skal på denne måde blive muligt at tiltrække og forsøge at fastholde de bedst egnede til lærergerningen, at sætte ind over for utilstrækkelig indsats, at støtte alle elever i at udnytte deres potentiale fuldt ud og skabe skolemiljøer, hvor underviserne lærer af hinanden og lægger vægt på at forbedre elevernes læring.
—

Den Europæiske Unions nye strategi til fordel for bæredygtig udvikling (5), som Det Europæiske Råd vedtog den 15.-16. juni 2006, og hvis overordnede mål det er at identificere og udvikle foranstaltninger, der sætter EU i stand til at opnå vedvarende forbedring af livskvaliteten for både nuværende og kommende generationer ved skabelse af bæredygtige samfund, der kan forvalte og anvende ressourcerne effektivt og udnytte økonomiens økologiske og sociale innovationspotentiale for således at sikre velfærd, miljøbeskyttelse og social samhørighed
3.

KONSTATERER, at: — onlinedistribution af kulturelle og kreative goder, navnlig via internettet, udgør en fantastisk mulighed for at give alle adgang til kultur, økonomisk udvikling, beskæftigelse og kulturel mangfoldighed — der fortsat er et betydeligt udviklingspotentiale inden for lovlige onlinetilbud med et kulturelt og kreativt indhold i Europa — online piratkopiering, der i visse kulturelle og kreative sektorer har nået et kritisk niveau, kan betyde, at indehavere af ophavsrettigheder og beslægtede rettigheder vedvarende mister et passende vederlag; ud over konsekvenserne for afsætningen af de traditionelle fysiske medier (cd'er, dvd'er m.m.) bremser det i betydeligt omfang udviklingen af lovlige onlinetilbud med et kulturelt og kreativt indhold som dynamikken i den europæiske industri for kulturelt og kreativt indhold i vid udstrækning er afhængig af, og det er en trussel mod kunstnerisk skaben og kulturel mangfoldighed — til trods for, at tekniske systemer til beskyttelse (»tekniske beskyttelsesforanstaltninger« — TPM) eller oplysninger om rettigheder (»forvaltning af digitale rettigheder« — DRM) i visse tilfælde og under overholdelse af princippet om beskyttelse af personoplysninger kan bidrage til beskyttelse og forvaltning af rettigheder i det digitale univers, udgør disse systemers manglende interoperabilitet eller gennemskuelighed for forbrugerne en usikkerhedsfaktor, der begrænser anvendelsen af det indhold, der ligger på de forskellige platforme.
Dato for Rådets afgørelse

Efterfølger for

Ministry of Labour and Social Policy

Det Rådgivende Udvalg for Arbejdskraftens Frie Bevægelighed

Bestyrelsen for Det Europæiske Institut til Forbedring af Leve- og Arbejdsvilkårene

Bestyrelsen for Det Europæiske Institut til Forbedring af Leve- og Arbejdsvilkårene

Bestyrelsen for Det Europæiske Institut til Forbedring af Leve- og Arbejdsvilkårene

Det Rådgivende Udvalg for Sikkerhed og Sundhed på Arbejdspladsen

7.11.2010

—

Udnævnelse

Medlem

Arbejdsgivere

Slovenien

Igor ANTAUER

Association of Craft Activities of Employers of Slovenia
B.

PÅ UDDANNELSESOMRÅDET: — udvikling af et livslangt læringsperspektiv, der bl.a. går ud på, at alle borgere skal erhverve de nøglekompetencer, der er mest relevante for interkulturelle kompetencer, og som med størst sandsynlighed kan fremme værdsættelse af kulturel mangfoldighed som en kerneværdi, f.eks. sproglige og sociale kompetencer og medborgerkompetence samt kulturel bevidsthed og udtryksevne — udvikling af politikker på grundlag af principper om lighed med sigte på uden nogen form for forskelsbehandling at integrere børn med forskellig social og kulturel baggrund i de mest gængse former for uddannelse og erhvervsuddannelse — aktiv fremme af sprogindlæring som led i en sammenhængende politik for flersprogethed ved at tilskynde til at stille en bred vifte af muligheder til rådighed, herunder anvendelse af ikt og fjernundervisning, for at lære sprog i både formelle, ikke-formelle og uformelle miljøer — tilskyndelse til mobilitetsordninger blandt lærende, lærere og andet undervisningspersonale som et effektivt middel til fremme af interkulturel dialog — udvikling af kvalifikationer gennem hele karrieren, som sætter lærere i stand til bedre at tackle den kulturelle mangfoldighed og letter udviklingen af interkulturelle kompetencer og dermed effektivt bidrager til etableringen af inklusive læringssamfund.
—

i det nye direktiv om audiovisuelle medietjenester hedder det, at »mediekendskabet bør forbedres i alle sektorer af samfundet«, og der opfordres til, at fremskridtene overvåges nøje for så vidt angår mediekendskab. Det forpligter Kommissionen til at måle mediekendskabet i alle medlemsstaterne og fremlægge rapporter herom (1). Der er derfor behov for kriterier for vurderingen af mediekendskab
7)

at indvandrere for at opnå en vellykket integration bør have tilstrækkelig støtte til at kunne lære de(t) sprog, der anvendes i værtslandet, samtidig med at værtsbefolkningen bør tilskyndes til at interessere sig for tilflytternes kulturer
DA Den Europæiske Unions Tidende C 109/25

Bekendtgørelse til de personer, grupper og enheder, der er medtaget på den liste, der er omhandlet i artikel 2, stk. 3, i Rådets forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

(2008/C 109/09)

Følgende oplysninger bekendtgøres hermed for Hofstadgroep, der er medtaget på listen i Rådets afgørelse 2007/868/EF.

Rådet for Den Europæiske Union har fastslået, at begrundelsen for at medtage ovennævnte gruppe på ovennævnte liste over personer, grupper og enheder, der er underlagt de restriktive foranstaltninger i Rådets forordning (EF) nr. 2580/2001 af 27. december 2001 om specifikke restriktive foranstaltninger mod visse personer og enheder med henblik på at bekæmpe terrorisme, fortsat er gyldig. Rådet har derfor til hensigt fortsat at lade denne gruppe være opført på listen.

Den berørte gruppe gøres opmærksom på, at Rådet siden vedtagelsen af afgørelse 2007/868/EF har fået nye oplysninger, der er relevante for denne liste. Efter at have overvejet disse nye oplysninger agter Rådet fortsat at lade den berørte gruppe være opført på ovennævnte liste. Rådet har derfor ændret begrundelsen.

Den berørte gruppe kan indgive anmodning om at få Rådets reviderede begrundelse for, at den er medtaget og fortsat er opført på ovennævnte liste, til følgende adresse:

Council of the European Union (att.: CP 931 designations) Rue de la Loi 175 B-1048 Bruxelles

Den berørte gruppe kan til enhver tid til ovennævnte adresse indgive anmodning med eventuel tilhørende dokumentation til Rådet om, at afgørelsen om at medtage den og fortsat lade den være opført på listen tages op til fornyet overvejelse. Denne anmodning vil blive behandlet, når den modtages. I den forbindelse gøres gruppen opmærksom på, at Rådet regelmæssigt ajourfører listen, jf. artikel 1, stk. 6, i fælles holdning 2001/931/FUSP. For at anmodningen kan behandles i forbindelse med næste ajourføring, skal den indsendes inden en måned fra datoen for offentliggørelse af denne bekendtgørelse.

Den berørte gruppe gøres endelig opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordningen, med henblik på at opnå tilladelse til anvendelse af indefrosne midler i forbindelse med essentielle behov eller specifikke betalinger i overensstemmelse med artikel 5, stk. 2, i forordningen. Der findes en ajourført liste over disse kompetente myndigheder på følgende websted:

http://ec.europa.eu/comm/external_relations/cfsp/sanctions/measures.htm
1)

FINDER, at det er vigtigt at bekæmpe de forskellige aspekter af cyberkriminalitet og at opfordre medlemsstaterne og Kommissionen til at fastlægge en fælles arbejdsstrategi under hensyntagen til indholdet i Europarådets konvention om it-kriminalitet. Formålet med denne strategi bør være at gøre det muligt at sætte ind på en endnu mere effektiv måde over for de mange former for kriminalitet, der begås ved hjælp af elektroniske net. Denne kriminalitet antager så foruroligende former som børnepornografi, enhver form for seksuel vold og enhver terrorhandling — som defineret i rammeafgørelse 2002/475/RIA af 13. juni 2002. Strategien skal også bidrage til at reagere på specifikke trusler mod elektroniske net (omfattende angreb på informationssystemer). Denne strategi bør endelig omhandle metoder til bekæmpelse af traditionelle former for internetkriminalitet såsom identitetsmisbrug, identitetstyveri, svigagtigt salg, økonomisk kriminalitet og ulovlig internethandel, især med narkotika og våben.
DA Den Europæiske Unions Tidende C 50/8

Rådets konklusioner af 26. februar 2009 om støtte til Europarådets lovgivningsarbejde på strafferetsområdet

(2009/C 50/07)

RÅDET FOR DEN EUROPÆISKE UNION

SOM ANERKENDER de betydelige resultater, som Europarådet har skabt ved oprettelsen af en traktatramme for samarbejde på det strafferetlige område mellem medlemmerne af Europarådet.

SOM UNDERSTREGER, at en lang række af Europarådets konventioner udgør en integrerende del af grundlaget for det strafferetlige samarbejde mellem Den Europæiske Unions medlemsstater.

SOM TAGER HENSYN TIL, at dobbeltarbejde så vidt muligt bør undgås, hvis de mål, der tilstræbes, også kan nås gennem ratificering og gennemførelse af Europarådets konventioner i alle EU's medlemsstater.

SOM ERINDRER OM den afgørende rolle, som Europarådet har spillet i den indbyrdes tilnærmelse af straffelovgivningen i Europa for så vidt angår de grundlæggende spørgsmål.

SOM især UNDERSTREGER, at Europarådets konventioner ofte har udgjort et uundværligt grundlag for en yderligere indbyrdes tilnærmelse af EU-medlemsstaternes lovgivning.

SOM HENVISER til nødvendigheden af, at medlemsstaterne undertegner og/eller ratificerer strafferetskonvention nr. 173 om korruption, konvention nr. 196 om forebyggelse af terrorisme, konvention nr. 197 om bekæmpelse af menneskehandel, konvention nr. 198 om hvidvaskning, efterforskning, beslaglæggelse og konfiskation af udbyttet fra strafbart forhold samt om finansiering af terrorisme og konvention nr. 201 om beskyttelse af børn mod seksuel udnyttelse og seksuelt misbrug.

SOM ANERKENDER, at det i visse tilfælde kan være nødvendigt at indføre mere specifikke og detaljerede bestemmelser for EU-medlemsstaterne. En sådan yderligere integration formindsker ikke vigtigheden af Europarådets konventioner.

SOM UNDERSTREGER, at Europarådets konventioner spiller en afgørende rolle i samarbejdet mellem EU's medlemsstater og tredjelande.

1) bekræfter sin respekt for Europarådets lovgivningsarbejde på strafferetsområdet

2) gentager sin hensigt om at fortsætte det tætte samarbejde mellem Den Europæiske Union og Europarådet på dette område
1.

Den midlertidige gruppe på højt plan for fælles programlægning: a) er en specifik CREST-konfiguration, der består af repræsentanter på højt plan for medlemsstaterne og Kommissionen, samt i givet fald associerede lande b) har repræsentanten for formandskabet for Rådet som formand c) har til opgave ifølge en løbende proces at identificere de mulige temaer for fælles programlægning, der er udvalgt efter en omfattende høring af de forskellige regionale, nationale og europæiske forskerkredse samt, hvor det er relevant, andre berørte offentlige og private parter nævnt i punkt 10 d) har i den forbindelse til opgave at evaluere hvert af de forslag, som den har fået forelagt, på grundlag af de i punkt 9 omhandlede kriterier e) bidrager til forberedelsen af debatter og afgørelser vedrørende fælles programlægning i Rådet (konkurrenceevne), inden for CREST's mandat og med forbehold af De Faste Repræsentanters Komités ansvarsområde. f) igangsætter overvejelserne om de spørgsmål, der er omhandlet i punkt 8.
Dato for Rådets afgørelse

Efterfølger for

Det Rådgivende Udvalg for Sikkerhed og Sundhed på Arbejdspladsen

Det Rådgivende Udvalg for Sikkerhed og Sundhed på Arbejdspladsen

Bestyrelsen for Det Europæiske Institut til Forbedring af Leve- og Arbejdsvilkårene

Bestyrelsen for Det Europæiske Institut til Forbedring af Leve- og Arbejdsvilkårene

Bestyrelsen for Det Europæiske Institut til Forbedring af Leve- og Arbejdsvilkårene

30.11.2010

Tuomo ALASOINI

Tilbagetræden

Suppleant

Regering

Finland

Juhani PEKKOLA

Ministry of Employment and the Economy
DA Den Europæiske Unions Tidende C 315/9

Bekendtgørelse til de personer, enheder og organer, der af Rådet er blevet opført på den liste over personer, enheder og organer, som artikel 6, stk. 2, i Rådets forordning (EF) nr. 329/2007 finder anvendelse på (bilag V)

2009/C 315/05

Følgende oplysninger bekendtgøres hermed for de personer, enheder og organer, der er anført i bilag V til Rådets forordning (EF) nr. 329/2007 af 27. marts 2007 (1).

Rådet for Den Europæiske Union har fastslået, at de personer, enheder og organer, der er anført på ovennævnte liste, opfylder kriterierne i artikel 6, stk. 2, i forordning (EF) nr. 329/2007 af 27. marts 2007 om restriktive foranstaltninger over for Den Demokratiske Folkerepublik Korea, og de er derfor blevet opført i bilag V til denne forordning. Forordningen fastsætter, at alle midler, andre finansielle aktiver og økonomiske ressourcer, der tilhører de berørte personer, enheder eller organer, indefryses, og at ingen pengemidler eller andre finansielle aktiver og økonomiske ressourcer til rådighed for eller ydes til gavn for sådanne personer, enheder eller organer, hverken direkte eller indirekte.

Disse personer, enheder og organer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i forordningens bilag II, med henblik på at opnå tilladelse til at anvende indefrosne midler i forbindelse med vitale behov eller specifikke betalinger (jf. artikel 7 og 8 i forordningen).

De berørte personer, enheder eller organer kan til Rådet indgive en anmodning med tilhørende dokumentation til Rådet om, at afgørelsen om at opføre dem på ovennævnte liste tages op til fornyet overvejelse.

Alle sådanne anmodninger stiles til følgende adresse:

Rådet for Den Europæiske Union Generalsekretariatet Rue de la Loi 175 1048 Bruxelles/Brussel BELGIQUE/BELGIË

Der gøres tillige opmærksom på, at de berørte personer, enheder og organer har mulighed for at indbringe Rådets forordning for Den Europæiske Unions Ret, jf. artikel 263, stk. 4 og 6, i traktaten om Den Europæiske Unions funktionsmåde.

(1) EUT L 88 af 29.3.2007, s. 1.
DA Den Europæiske Unions Tidende C 315/10

Bekendtgørelse til de personer, enheder og organer, der af Rådet er blevet opført på den liste over personer, enheder og organer, som artikel 6 i Rådets forordning (EU) nr. 1284/2009 finder anvendelse på (bilag II)

2009/C 315/06

Følgende oplysninger bekendtgøres hermed for de personer, enheder og organer, der er anført i bilag II til Rådets forordning (EU) nr. 1284/2009/EF af december 2009 (1).

Rådet for Den Europæiske Union har fastslået, at de personer, enheder og organer, der forekommer på ovennævnte liste, opfylder kriterierne i artikel 6 i Rådets forordning (EU) nr. 1284/2009 af december 2009 om visse restriktive foranstaltninger over for Republikken Guinea, og de er derfor medtaget i bilag II til denne forordning. Forordningen fastsætter, at alle pengemidler, andre finansielle aktiver og økonomiske ressourcer, der tilhører de berørte personer, enheder eller organer, indefryses, og at ingen pengemidler, andre finansielle aktiver eller økonomiske ressourcer stilles til rådighed for eller ydes til gavn for sådanne personer, enheder eller organer, hverken direkte eller indirekte.

Disse personer, enheder og organer gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført bilag III til forordningen, med henblik på at opnå tilladelse til at anvende indefrosne midler i forbindelse med vitale behov eller specifikke betalinger (jf. artikel 8 og 9 i forordningen).

De berørte personer, enheder eller organer kan til Rådet indgive en anmodning med tilhørende dokumentation om, at afgørelsen om at opføre dem på ovennævnte liste tages op til fornyet overvejelse.

Alle sådanne anmodninger stiles til følgende adresse:

Council of the European Union General Secretariat Rue de la Loi 175 1048 Bruxelles/Brussel BELGIQUE/BELGIË

Der gøres tillige opmærksom på, at de berørte personer, enheder og organer har mulighed for at indbringe Rådets forordning for Den Europæiske Unions Ret, jf. artikel 263, stk. 4 og 6, i traktaten om Den Europæiske Unions funktionsmåde.

(1) EUT L 346 af 23.12.2009.